b'\n_START_ARTICLE_\nCarl Zeiss\n_START_SECTION_\n\xc5\xbdivljenje in delo\n_START_PARAGRAPH_\nZeiss je svojo kariero za\xc4\x8del pod mentorstvom K\xc3\xb6rnerja, dvornega dobavitelja in mehanika. Kasneje je obiskoval predavanja iz matematike, eksperimentalne fizike, antropologije, mineralogije in optike na Univerzi v Jeni. Po sedmih letih je odprl lastno delavnico, kjer je v skromnih razmerah za\xc4\x8del izdelovati razne opti\xc4\x8dne instrumente. Po smrti svojega mentorja, leta 1847, se je odlo\xc4\x8dil, da bo za\xc4\x8del bolj mno\xc5\xbei\xc4\x8dno izdelovati mikroskope. Zaposlil je dva vajenca in se posvetil razvoju novih tehnologij na podro\xc4\x8dju mikroskopov. Prvi izum je bil preprost mikroskop z eno le\xc4\x8do, namenjen raztele\xc5\xa1evanju. V prvem letu je prodal 23 teh izdelkov in se posvetil izdelavi bolj zapletenih mikroskopov. Prvi tak izdelek je dobil ime Stand I, na tr\xc5\xbei\xc5\xa1\xc4\x8du pa se je pojavil leta 1857._NEWLINE_\xc5\xbde leta 1861 je Zeiss za svoje izdelke dobil zlato medaljo na Turingijski industrijski razstavi. Njegovi mikroskopi so takrat \xc5\xbee veljali za najbolj\xc5\xa1e znanstvene pripomo\xc4\x8dke v Nem\xc4\x8diji. Njegovo podjetje je takrat \xc5\xbee zaposlovalo 20 ljudi in se je \xc5\xa1e \xc5\xa1irilo. Leta 1866 je podjetje prodalo svoj tiso\xc4\x8di mikroskop._NEWLINE_\xc4\x8cez nekaj let, ko je Zeiss mislil, da je njegovo podjetje doseglo vrhunec, je spoznal fizika Ernsta Karla Abbeja. Ta je s svojim znanstvenim delom v optiki omogo\xc4\x8dil nadaljnji razvoj Carl Zeissove tovarne v Jeni. Leta 1873 je raziskal lo\xc4\x8dljivost mikroskopa in ga izbolj\xc5\xa1al. Konstruiral in dodelal je mnoge opti\xc4\x8dne in\xc5\xa1trumente: refraktometer, daljnogled s prizmami, objektive za fotokamero, daljinometer, itd._NEWLINE_Kasneje je sodelovanje z Friedrichom Ottom Schottom, 30-letnim kemikom, specializiranim za steklo, tovarna dosegla nov vzpon, saj je Schott razvil povsem novo vrsto stekla, ki je omogo\xc4\x8dala poln izkoristek Abbejevega sinusnega pogoja. Z novim steklom in inovativno metodo vstavljanja vode med le\xc4\x8de mikroskopa je Carl Zeiss izdelal povsem nov apokromatski okular za mikroskop, pri katerem je bilo barvno popa\xc4\x8denje minimalno._NEWLINE_Kasneje se je v dru\xc5\xbeinsko podjetje vklju\xc4\x8dil tudi Carlov sin, po smrti Carla Zeissa pa se je v letu 1889 podjetje preimenovalo v Carl-Zeiss-Stiftung.'